Da Alexander Van der Bellen (* 18. Jenna 1944 z Wean) is seitm 26. Jenna 2017 östareichischa Bundespresident und Nochfoiga vom Fischer Heinz. Duachgsetzt hod a si in zwoa Stichwoin gegan Kanditatn vo da FPÖ, an Hofer Norbert. As easchte Moi hod a am 22. Mai 2016 50.35 % vo de Stimmen kriagt, owa de Woi is vo da FPÖ ogfochtn worn und as Vafossungsgricht hods fia unguitig aklärt. Bei da Wiedaholung vo da Woi am 4. Dezemba 2016 hod a mit 53.79 % vo de Stimmen sein’ Vorsprung vorm Gegnkandidatn no ausbaut. Da Van der Bellen is Mitglied vo de Greanan, owa bei da Woi ois unobhängiga Kandidat otreten. Vo 1997 bis 2008 is a Vorsitznda vo de Greanan gwen.